Նման պնդման համար հիմք է ծառայում մեր տնտեսության առանձին ճյուղերում արձանագրված վիճակը: Մասնավորապես գյուղատնտեսությունն անցած երկու տարիներին խիստ տարօրինակ պահվածք է դրսեւորում: Տարեսկզբին ցուցանիշները աճում են, տարվա 2-րդ կեսին՝ կտրուկ նվազում: Այս տարվա համար, ըստ կառավարության կանխատեսումների, գյուղատնտեսությունում կարձանագրվի 3 տոկոս անկում: «2017 թվականին գյուղատնտեսության նվազումը պայմանավորվել է հիմնականում արտադրության էքստենսիվ գործոններով: Մասնավորապես, ցանքատարածությունները նվազել են շուրջ 17.6%-ով, անասնագլխաքանակը՝ շուրջ 6.7%-ով (Կերային մշակաբույսերի նվազումը կազմել է 13.5%, բոստանային մշակաբույսերինը՝ 8.2%, բանջարանոցայինը՝ 7.7%, կարտոֆիլը՝ 13.3%, տեխնիկական մշակաբույսերը 25.5%, հացահատիկայինը՝ 22.4%... խոշոր եղջերավոր կենդանիների նվազումը կազմել է 2.5%, խոզերինը՝ 11.4, ոչխարներին եւ այծերինը՝ 0.3% :)»,- նշված է բացատրագրում: